
DISSERTATIO  MEDICA 


TNAUGURALIS, 


DE 


CYNANCHE  TRACHEALI. 


Auctore  Johanne  McFadzen. 


PRAEFATIO. 

Legibus  hujus  celeberrimae  Academiae,  unum*» 
quemque  summos  medicinae  honores  ambientem 
specimen  diligentiae  suae  ut  edat  poscentibus  pari¬ 
turus,  de  Cynanche  Tracheali  pauca  in  unum  con¬ 
jicere  decrevi :  utpote  quae  mihi  medicinam  fa¬ 
cienti  saepius  obvenerit,  quaeque  summi  semper 
discriminis  mihi  visa  sit.  Nec  hic  in  limine  no- 

va  remedia,  nova  etiam  morbi  indicia,  me  reperisse 
jacto  :  in  morbo  enim  tot  tantisque  medicis  tam- 
que  diu  investigato,  melius,  ni  fallor,  aget  ille  qui 
eorum  inventa  apisci  eonetur,  quam  qui  nova  et 
saepe  fallacia  observata,  pueriliter  venetur.  V ete- 
ra  et  nota  ante  eum  callere  oportet,  qui  nova  quae¬ 
rit,  et  tum  quoque  ni  felicitas  quaedam  ingenii 
auxilietur,  metuendum  erit  ne  suis  erroribus 
seipsum  decipiat,  et  quod  doctrinae  praegres¬ 
sae,  uti  nobis,  rudioribus,  plerumque  contingere 
solet. 

Hic  demum  monendi  locus  est,  nos  in  disserta¬ 
tione  sequenti  minus  de  Cynanche  Tracheali  illa, 
quae  Spasmodica  dicta  fuit,  acturos  :  contentos,  si 
formam  ejus  communem,  magisque  lethalem,  satis 
accurate  exposuerimus. 


DEFINITIO. 

Illustrissimus  Doctor  Cullen,  in  Nosologia 
sua,  morbum  hisce  descripsit  verbis : 

“  Hespiratione  difficili,  inspiratione  strepente, 
voce  rauca,  tussi  clangosa,  tumore  fere  nullo  in 


/ 


3 


DE  CYNANCHE  TRACHEALI. 

ipjiaus:*  .;>w  i^rein  ^auB^vou  ^ 

faucibus  apparente,  deglutitione  parum  difficili,  et 

febre  synodia.” 

Quamvis  hac  quidem  definitione  signa  praecipua 
tradita  sunt,  nihilominus,  in  historia  morbi  quae 
sequitur,  minora,  cum  eo  quo  accedunt  ordine, 
subjiciam. 


DE  MORBI  HISTORIA. 

Vespere  plerumque  accedit  Cynanche  Tra¬ 
chealis,  aegro  paulo  ante  aeris  vicissitudine  adjec¬ 
to,  nec  raro  jam  dies  aliquot  catarrho  contracto  la¬ 
boranti. 

Vox  primo  rauca  et  stridula  est,  languore  quo¬ 
dam  hebetudineque  comitantibus.  Dormitum  ta¬ 
men  it  hora  consueta,  brevi  autem  inde  suscitatur 
tussi  acri,  tinnula  fere  suffocante  :  respiratio  dif¬ 
ficilis  fit,  atque  inspirationes,  praesertim  quae  tus¬ 
sim  sequuntur,  raucisonae  sunt.  Facies  tumet,  li¬ 
vet;  oculis  humidis,  sanguineis,  projectis.  Tre¬ 
mor  universus  accedit,  atque  conatus  quidam  con- 
vulsivus,  sub  cuj usque  accessionis  finem  exercetur, 
ad  respirationem  restituendam.  Spiritus  enim  la- 

boriosus  est.  Perstat  autem  inspiratio  difficilis, 
fortasse  et  rauca  seu  pipiens ;  tum  tussi  singula¬ 
riter  tinniente.  Quin  spiritus  haud  sine  strepitu 
quodam  sibilante,  quosi  trachea  molli  et  spongiosa 
qiiadam  materia  adimpleta  fuerit,  absolvitur  :  qui 
quidem  sonus  ab  auctoribus  sonitui  aeris  per  pan¬ 
niculum  gossipium,  quem  rnuslin  Angli  vocant, 
crassiorem,  ruentis,  ab  aliis  strepitui  epistomii  per 
antleam  aridam  retracti ;  ab  aliis,  cantui  galli  stri- 

duloque,  comparatur. 

— 

JEger  nunc  corpore  erigendo,  vel  e  lecto  resur¬ 
gendo,  se  levare  tentat,  sed  nulla  positus  mutatio 
adjuvat.  Plerumque  miseriae  hoc  modo  ad  auro¬ 
ram  usque  protrahuntur,  cum  fortasse  remissio  ali¬ 
qua  lenis  supervenit,  utcunque  imperfecta,  febre 
tussique  hactenus  prementibus.  Plerumque  ideo 
dico,  quod  remissiones  intermissionesque  tempore 
quolibet  aut  morbi  aut  nycthemeri  contingere 
queant.  Tussis  plerumque  sicca  est ;  si  quid  au¬ 
tem  excreatur  sputo,  aut  purulentum,  aut  multis 
pelliculis,  portiones  membranas  cujusdam  referen¬ 
tibus,  constare  videtur.  Lingua  fit  albida,  et  sor¬ 
dibus  villosis  obsita  ;  vultus  initio  floridus,  nunc 
purpureus,  dein  pallidus,  lividus :  donec  malo  con- 

fectus,  tertio,  quarto,  vel  quinto  die,  fato  succum¬ 
bit. 

Hoc  commune  Cynanches  tempus  est,  nec  ideo 
desunt  exempla  quibus  ante  vigesimam,  vel  vige¬ 
simam  quartam  liorarn  lethalis  evasit ;  dum  aliis, 
signa  per  dies  aliquot  restiterint  mitigata,  spiritus 
facilis,  cibi  appetitus  reversi  sunt,  puer  ad  ludum 
oblectamentaque  sua  redierit :  sed  tandem  respi¬ 
ratio  denuo  fit  obstructa,  facies  livida,  tumida,  et 

‘  w  ■  .>  *'  :  IO  f  /TrSj£)X*ft£»  rfJR9 !  Tfff* 

convulsiones  his  accedentes  vitam  extinguunt. 

In  nonnullis,  cum  minore  dolore  gradu  per  trac¬ 
tum  tracheae,  plenitudo  aliqua  notanda  est  exter¬ 
na  ;  sed  nihilominus,  dysphagia  raro  comitatur. 

Medici  tam  nomine  tam  experientia  summi  ex¬ 
istimant  Cynanchem  non  contagiosum  esse  :  adji- 
ciuntque  morbum,  siquando  pluribus  ejusdem  do¬ 
mus  contigerit,  ad  easdem  causas  excitantes  facile 
pervestigari  posse. 

Hunc  morbum  in  duo  tempora,  inflammationis 
et  suppurationis ,  medici  dividunt.  In  priore 
membrana  adventitia  nondum  formata  est;  in  pos¬ 
teriore  adest,  atque  simul,  si  doctissimo  Cheyne 
credere  licet,  secretio  morbida  e  vasis  bronchialis 
pulmonum  membranae.  Distinctio  quaedam  est, 

sumini  in  morbo  curando  momenti.  Doctor 
Cheyne  minutissimas  vocis,  tussis,  ac  respiratio¬ 
nis  affectiones  tradidit,  quae  res  et  nos  de  praesen¬ 
te  morbo  certiores  reddit,  et  periculi  magnitudi¬ 
nem  docet. 

Incipit,  lmo,  a  tusi  illa  tinnula,  pipiente,  rau- 
cula,  cui  pueri  a  frigore  quovis  modo  contracto, 
obnoxii  sunt,  etiamsi  nulla  fere  adhuc  spiritus  vo- 
cisve  soni  mutatio  accesserit.  Status  quidem  hic 
est,  Cynanches  Trachealis  accessurae  merus  index  ; 
et  aliquando  ipse  periculo  caret,  licet  pueros  illos, 
qui  objecti  causis  excitantibus  obnoxiores  futuri 
sunt,  certissime  indicet. 

2do,  Tussis  insolita  stridula,  cum  spiritu  diffici¬ 
li.  Quantitas  aeris  necessaria  aegre  inhalari  po¬ 
test,  propter  novam  viae  angustiam  :  vox  mutatur, 
fracta,  rauca,  pipiens  se  pro  constrictionis  viarum 
gradu.  Haec  conditio  accessum  gravem  incepisse 
monstrat,  atque  aegrum  in  periculo  jam  esse.  Cu¬ 
tis  nunc  arida,  calida  est.  Lingua  albida,  pulsus 
plenus,  velox,  cum  multo  faciei  rubore.  Secretio 
mucosa  quoque  impedita  est,  oculis  laehrymosis 
(juasi  sanguineisque.  Hoc  morbi  tempore  pericu¬ 
lum  a  spiritu  aestimandum  est. 

guo,  Tussis  voxque  stridulae  sunt,  spiritus  diffi¬ 
cilis  est,  laboriosus,  stridens,  quasi  suffocans. 
Haec  conditio  secundum  morbi  stadium  indicat, 
scilicet,  effusionem,  plerumque  desperatam.  Vul¬ 
tus  adhuc  suffusus  est,  sed  in  colorem  purpureum 
mutatus,  genis  modo  varie  maculatis,  modo  una  et 
circumscripta  in  medio  macula  liventibus,  oculi  et 
ungues  itidem  purpurei  apparent,  pulsus  exilis  ce¬ 
lerrimus,  sputum  mucosum  cum  materia  purulenta 
admixta ;  urina  sedimentum  demittit,  globus  ocu¬ 
li  prominet,  pupilla  dilatata.  Quando  spiritus 
difficilis  urget,  jactitatio  vehemens  adest ;  per  in¬ 
tervalla  lethargus.  Quin  hoc  stadio  saepe  nota¬ 
mus  pueros  facillime  iis  respirare  ludis,  qui  max¬ 
ime  respirationi  obstare  videntur. 

4t0>  Vox  tandem  fit  susurrans,  mussitans  atque 
vix  audienda  :  tussis  minus  frequens,  nec  nisi  ad 
minimas  distantias  audibilis  ;  actus  quasi  tussien¬ 
di  sine  sonore.  Respiratio  jam  difficilior  facta, 
celerior,  laboriosior,  tracheam  materia  vasis  effusa 
jam  obtegi,  statum  lethiferum  adesse  jam  indicio 
est.  Vultus  demum  quasi  plumbeus  est,  oculi 
veluti  pellicula  obscurati,  membra  frigida,  tume- 

facta,  vires  musculorum  exhaustae,  aeger  ipse  sensu 

:  mmtmh  mnmmlisq  rsmhdt 

Notandum  est  CI.Cheynium  spiritum  in  varias 

morbidas  formas  diducere,  ut  sit  ei  spiritus  diffici¬ 
lis,  stridens,  ut  galli  cantus,  sibilans ,  anhelus, 
laboriosus,  celer ,  tardus,  abnormis,  interceptus, 
dolens.  Primi  quatuor  modi  ex  larynge,  poste¬ 
riores  cseteri  e  pulmonibus  male  affectis,  nascun¬ 
tur.  Difficilis  ex  impedita  transitu  est,  et  pro  gra¬ 
du  hujus  gallinaceus  est  sibilans,  siccus,  anhelus, 
hic  superante,  ille  deficiente  muco  :  laboriosus,  si¬ 
quando  universus  musculorum  pectoris  abdominis¬ 
que  nisus  fit,  uti  in  asthmate  videtur  :  intercep¬ 
tus,  cum  pausula  fit  ad  finem  expirationum  et  in¬ 
spirationum,  qualis  moribundis  videtur.  Hujus¬ 
modi  demum  est  dolens  spiritus,  qui  haud  sine 
cruciatu  quodam  effici  potest. 


DE  SYMPTOMATUM  RATIONE. 

Symptomata  in  Cynanche  Tracheali  quae  so¬ 
lutionem  postulant,  haec  sunt,  aucta  vasorum  actio, 
color  sanguinis  circulantis  atrior,  effusio,  sensuum 
debilitas,  respiratio  difficilis,  ipsa  mors. 


DE  CYNANCHE  TRACHEALI. 


9 


Conceditur,  actionem  auctam  vestigari  posse  ad 
faciem  pulmonum  usque  deorsum :  atque  lianc 
universam  eodem  modo,  ac  propter  eandem  causam 
qua  membranam  bronchiorum  interna  est,  affec¬ 
tam  esse.  Incrassata  est,  non  amplius  secretioni 
idoneae,  fortasse  nec  absorptioni  idonea.  Existima¬ 
tum  est  a  nonnullis  quoque,  sanguinem  purpureum 
fieri,  ob  aeris  accessum  ad  pulmones,  propter  hu¬ 
morem  et  membranam  adventitios  impeditum,  vel 
prorsus  negatum.  Impeditur  quoque  in  talibus 
liberior  sanguinis  venosi  per  pulmones  transitus, 
quippe  quorum  cellulae  rite  distendi  jam  non  pos¬ 
sint.  Fortasse  omnes  hae  causae  concurrunt. 

Sensus  defectus  manifestissime  nascitur  inde, 
quod  cerebrum  copiam  puri  sanguinis  arteriosi  si¬ 
bi  necessariam  non  amplius  recipere  potest. 

Quod  ad  effusionem  pertinet,  tandem  satis  con¬ 
venit  eam  humorem  esse  puri  similem  lympham 
coagulahilem  dictam,  nec  humori  ab  aliis  membra¬ 
nis  secernentibus  inflammatis  profuso,  alienum. 
Is  effusus  semel,  stratum  post  stratum  format,  qua 
successione  vel  ordine  organizatur,  donec  tandem 
lumen  tracheae  ita  impediat  ut  respirationis  diffi- 

cilis,  denique  ipsius  mortis  causa  haud  obscura  fi¬ 
at. 

DE  CAUSIS  CYNANCHES  TRACHEALIS. 

1.  Causa  Pr a  disponent  es. — Pueri  Cynanche 
Tracheali  proniores  existunt,  qui  semel  affecti 
sunt :  scilicet  causa  excitans  violentior  quam  ad 
quae  prius  necessaria  fuisset,  nunc  reducere  vale¬ 
bit.  Domibus  familiisque  nonnullis  morbus  pecu¬ 
liaris  videtur.  Eos  quoque  ab  aliis  malis,  praeser¬ 
tim  a  catarrhis,  jam  convalescentes,  adoriri  amat ; 
intra  infantilem  vel  impuberem  plerumque  aeta¬ 
tem  cohibetur  ;  nec  ita  tamen,  quin  nobismetipsis 
quoque  exemplum  contrarium,  nec  ambiguum,, 
contigerit.  Foemina  generosa  fuit  xxx.  annos  na¬ 
ta,  corpore  pleniore,  et  a  Baccho,  si  famae  vici¬ 
norum  malignae  credendum  sit,  nihil  aliena. 

A  supra  dictis  sequitur,  morbum  rarius  occur¬ 
rere,  nisi  statu  quodam  compaginis  bronchialis  im¬ 
maturo  ;  cui  faveant  et  debilitas  corporis  generalis, 
et  conditio  ipsius  membranae  pulmonum  mucosae 
laxa,  vitiosa.  Hinc  proponi  potest,  debilitatem 

Cynanches  Trachealis  causam  praedisponentem  es¬ 
se  ;  nec  alia  ratione  post  pubertatem,  cum  trachea 
jam  robur  efficacius  accesserit,  iis  resistit  incita¬ 
mentis  quae  membranam  debiliorem  procul  dubio 
inflammasset 

Causce  Excitantes . — Frigus  corpori  admotum, 
causa  excitans  hujus  morbi  generalis  esse  videtur. 
Hinc  per  regiones  boreales  maxime  occurrit,  per- 
que  tempestates  hyemales  aut  vernales,  quae  ibi¬ 
dem  procellosae  existunt.  Dictum  porro  est,  Cy- 
nancham  nostram  maxime  per  maritima  vel  lit- 
toralia  loca  apparere  :  sed  frequenter  se  ostendit 
in  regionibus  mediterraneis,  praesertim  paludo¬ 
sis. 


DE  CADAVERIS  SECTIONE. 

Trachea  incisa,  plerumque  materiam  albam, 
vel  membranam  adventitiam,  varia  crassitudine, 
varia  etiam  densitate,  obtegere  conspicimus.  In¬ 
cipit  ab  ipsa  larynge  vel  paulo  infra  ;  paulatim  in 


m  DE  CYNANCHE  TRACHEALI. 


ramos  tracheas  expansa  intus.  Multum  nmci  quo¬ 
que  cum  pure  admixto  paret,  tam  in  trachea  quam 
in  ramis  ejus.  Membrana  tracheas  mucosa,  sub 
hanc  adventitiam  inflammata  conspicitur.  Pul¬ 
mones  tactui  solidi  sunt,  humore  seroso  in  cellos 
materiae  interstitiorum  effuso. 

Aliquando  reperimus  notas  auctae  vasculorum 
frequentiae  in  pleura  pulmonali:  invenitur  plerum¬ 
que  in  cavo  thoracis  et  pericardii  effusio  serosa. 
Cordis  cavitates  sanguine  plerumque  plenae.  Ra¬ 
ris  quibusdam  exemplis  effusio  quasi  gelatinosa, 
circum  ambiens  glandulam  thyroideam,  et  circa 
tracheam  inde  pertransiens,  videtur.  Aliis  autem 
exemplis,  signa  morbida  omnia  in  trachea  sola  e- 
rant. 

Cynanche  Trachealis  plerumque  lethalis  suf- 
focando  evadit;  materia  nova  vel  tracheam  vel 
bronchia  sic  impediente,  ut  respiratio  evadat  non 

amplius  efficax.  Sed  cum  sanitate  finitur,  mor- 

' 

bus  variis  omnino  modis  decedere  potest.  Ple¬ 

Tumque  tamen  hoc  modo :  Malo  jam  ad  summum 
progresso,  decessio  quasi  accessio  retroversa  vide¬ 
tur  ;  cutis  fit  humida,  febris  mitescit,  spiritus  fa¬ 
cilis,  tussis  laxa  fit,  vox  gradatim  vim  naturalem 
recipit. 

Nonnullis  substantia  viscida  tubularis,  membra¬ 
nae  similis,  ejicitur,  puero  resipiscente :  in  aliis  af¬ 
fectio  chronica  videtur,  nec  nisi  post  hebdomadas 
aliquot,  demum  recedit. 

vku-  raavlq  ••iq  .hjj.  'zm*  aoj&fivao  eibiori 

DE  DIAGNOSI. 

Cynanche  Trachealis  confundi  potest  cum 
Asthmate  acuto,  etiamsi  mediocris  signorum  obser¬ 
vatio  diagnosin  reddit  facilem.  In  priore  tussis 
frequens  aures  nostros  ferit,  in  posteriore  ex  in¬ 
tervallo,  modica,  saepe  vix  ulla,  nec  unquam  tin¬ 
niens,  vocalis,  sed  humida,  submissa.  In  Cynan¬ 
che,  vix  ulla  remissio,  nunquam  longa  est ;  in 
Asthmate  vero,  res  omnium  maxime  notabilis  ex- 
istit.  Haud  raro  simul  adsunt  ructus,  vomitus,  al¬ 
vi  purgatio.  In  Cynanche  pulsus  firmus  est,  cum 
multo  calore  febrili,  urina  valde  fusca,  vox  stridu- 

la,  exilis.  In  Asthmate  acuto,  etiamsi  pulsus  sit 
aeque  celer,  tamen  minus  plenus,  urina  clarior, 
vox  ranina  et  profunda  est. 

Cynanche  anginosa  et  Scarlatina  tussim  trache¬ 
alis  simillimam  saepe  comitem  habent :  atque 
Scarlatinae  quidem  exemplum  narratur,  quo  mem¬ 
brana  quoque  adventitia  formata  est :  signa  ejus¬ 
modi  quoque  in  febre  communi  continua  visa  sunt, 
etiam  Hubeolam,  Variolam,  aliosque  similes  mor¬ 
bos  ;  atque  in  universum  medicum  indole  morbi 
primarii,  et  impedimento  respirationis  plus  minus 
gravi,  doceri  oportet. 


DE  PROGNOSI. 

Cynanche  Trachealis,  plerumque  morbus  pe¬ 
riculosissimus  existimari  debet.  Si  tamen  reme¬ 
diis  adhibitis  facile  cedat,  spiritu  leni,  tussi  libera 
nec  sine  sputo  ;  cute  humida,  febre  decedente  ;  si 
prima  morbi  accessio,  puer  ante  integra  usus  fue¬ 
rit  valetudine,  prognosis  faustior  ex  toto  esse  de- 

0 

bet.  Contra,  si  signorum  violentia  ingravescat, 
curatione  maxime  assidua  nihil  juvante,  si  aetas 

tenerrima  sit,  corpusculum  morbis  prioribus  debi¬ 
litatum,  vox  stridula,  susurrans,  submissa,  tussis 
sonore  vacuo,  respiratio  difficillima,  crebra,  labori¬ 
osa,  rubor  genarum  purpureus,  necnon  oculorum, 
unguium  ;  vultus  quasi  maculosus  ;  pulsus  admo¬ 
dum  exilis  celerrimus ;  oculi  prominuli,  sangui¬ 
nei,  pupillae  dilatatae  ;  tum  aegrum  summo  versari 
discrimine  liquet :  quin  color  purpureus  et  alia 
quaedam  ex  signis  supratraditis  omnino  pestifera 
sunt. 

«»*<  w  .•  ttifi  ;  lanud  Jhusnmc 


DE  CYNANCHES  TRACHEALIS  CU¬ 
RATIONE. 

Cynanches  Trachealis  plerumque  adeo  brevis 
est  cursus,  ut  si  signa  illa  terentia  intra  sextam 
septimamve  horam  non  se  ostenderit,  morbus  ple¬ 
rumque  lethalis  evadet ;  quae  res  quam  prompta 
curatium  alacritate  in  hoc  morbo  opus  sit,  luculen¬ 
ter  declarat. 

Signa  quae  cadaveris  incisio  praebent,  aeque  ac 
morbi  ipsius  sedem,  hujus  in  membranae  tracheae 
et  propaginisejus  inflammatione,  esse  demonstrant. 

Curanda  igitur  est  remediis  inflammationi  strictis¬ 
sime  obsistentibus,  cum  victu  et  regimine  his  ac¬ 
commodatis.  Remedia  fere  adhibita  sunt,  vomi¬ 
toria,  balneum  tepidum,  sanguinis  missio,  sub- 
murias  hydrargyri,  vesicatoria. 

tji  jv,  4:,.;  ,  * 

De  Vomitoriis . — Quamprimum  Cynanche 
Trachealis  se  ostendit,  ut  praecursor  quidam, 
ut  secretionemque  membranas  bronchiorum  mu¬ 
cosae  exaugeat,  simulque  vigorem  corporis  ge¬ 
neralem,  verum  que  sputum,  vomitorium  dan¬ 
dum  est.  Secundo  morbi  stadio,  quum  jam 
pulmones  humore  replentur,  quam  tamen  cor¬ 
poris  debilitas  rejici  prohibet,  agitatio  ea  vo¬ 
mitu  inducta  plurimum  levaminis  praestabit.  In 
universum  vomitoria  sub  hoc  Cynanches  stadio, 
raro  spem  medici  fallant.  Eodem  vero  tempore 
vomitio  pene  continua,  nec  ulla  intermissione  in¬ 
terposita,  conservanda  est ;  minimum,  sub  quam¬ 
libet  novam  exacerbationem,  iteranda.  Ipse  dum 
medicinam  facerem  grana  lxxxiv  Tartratis  Anti- 
monii  bimulo  cuidam  puero  intra  septimam  diem, 
et  sanitatem  demum  ut  ipse  persuasissimus  eram, 
ab  eodem  medicamento  restitutam,  vidi :  vomito- 

ria  ex  antimonio  non  eo  tantum  anteponi  solent 
quod  effectus  magis  permaneat ;  sed  quod  compa¬ 
ginem  biliosam  intestinaque  haud  minus  quam 
ventriculum  atque  pulmones  levari  putentur* 
Nuper  didici  Cl.  Professor  Monro,  doses  quae 
nauseam  tantum  creent,  apud  initium  mali,  vomi¬ 
toriis  anteferre ;  quae  curatio  Doctori  Jenner 
olim  placuit,  et  optime  cessura  nobis  videtur. 


-jtffst  muYQftionoT 

De  Balneo  tepido . — Una  cum  vomitorio,  ubi 
morbi  metus  est,  balneum  ad  90°  F.,  semper  adhi¬ 
bendum.  Inter  enim  medicos  expertissimos  con¬ 
venit,  summo  auxilio  esse,  et,  si  opus  videatur,  e" 
tiam  tuto  repetendum.  ane-.? 

ui  amu h|  siotthni  intm 

De  Sanguinis  Missione. — Si  vomitoria  atque 
balneum  tepidum  parum  profuerint,  tum  ad  san- 
guinis  missionem  confugiendum  erit.  Cum  pueri 
adhuc  tenerrimi  sunt,  quantum  satis  sanguinis 

fuerit,  non  facile  e  brachio  elicitur,  quo  casu  e  ve- 

0  ^ 

na  jugulari  mittere  medici  praecipiunt.  Quando 
tamen  ea  aetate  puer  est,  qua  e  brachio  obtineri  san¬ 
guis  queat,  tum  plerosque  id  loci  anteferre  vidi. 


-oiimev 

Quando,  venaesectio  ad  morbi  initium,  (quo 
quidem  tempore  nunquam  omitti  debet),  rite 
celebrata  est,  auxilium  ssepe  instanter  manifes¬ 
tum  fit,  puero  pauca  ante  momenta  anhelo  con¬ 
vulso,  jam  ex  facili  liberrimeque  spirante.  Non- 
nunquam  eodem  die  nocteve,  aut  proximis,  si 

i 

accessus  renovatus  fuerit,  hanc  detractionem  itera¬ 
re  necesse  sit :  sed  cum  pueruli  minus  impune 
quam  adulti  eam  ferant,  plerique  clinicorum  tum 
missionibus  topicis  hirudinibusque  magis  insistere 
amant. 

Quando  vero  cunque  hirudines  tenerioribus  in¬ 
fantibus  admoventur,  pectori  superiori,  potius 
quam  collo,  applicari  debent ;  quoniam  sanguinis 
ex  hac  profusio  aliquando  sisti  nequeat  sine  pres¬ 
su,  quantus  hoc  morbo  nullo  modo  adhiberi  po¬ 
test. 

Hirudinum  incommodum  est,  quod  haud  ita  fa¬ 
cile  sanguis  ab  iis  extractus  aestimari  queat.  Ple¬ 
rumque  tamen  bona  hirudo  unciam  sanguinis  va¬ 
sis  detrahet. 

Sanguinis  detractio  in  secundo  quoque  stadio 
laudata  est.  Nisi  vero  puer  admodum  robustus 
sit,  cautissime  adhiberi  debet ;  quinimo,  clarissimi 


DE  CYNANCHE  TRACHEALI. 


19 

medici  de  utilitate  ejus  ambigui  haerent.  Cl. 
Cheyne  bene  scripsit,  “Fortasse  melius  esse  hanc 
in  secundo  stadio  celebrare,  quam  primo  omit¬ 
tere.” 

% 

De  Submuriate  Hydrargyri . — Multi  calo- 
melas  in  ambobus  morbi  stadiis,  uti  purgans  et 
alterans  remedium,  in  utroque  stadio  concelebrant: 
nec  quod  mutationes  quam  maximae  salutares  su¬ 
binde  effecerit,  sanus  quis  medicus  negabit. 

Non  tamen  hoc  solo  fidendum  est ;  nec  nisi 
aliis  et  aeque  saltem  efficacibus  remediis  conjunc¬ 
to. 

Cathartica,  praesertim  in  primo  stadio,  nun¬ 
quam  negligenda;  atque  semper  ex  hydrargyro 
parata,  esse  debent. 

De  Vesicatoriis. — Super  caeteris  aliis  jam  me¬ 
moratis  remediis,  vesicatorium  gutturi  pectorive, 
ubi  metus  urgens,  utrisque  admotum,  optimum 
auxilium  erit,  efficacius  quo  maturius. 

Varia  alia  remedia  identidem  apud  medicos 
usurpata  sunt.  Nec  infausto  ipsis  auctoribus,  ef- 

fectu ;  qualia  sunt  sudorifica,  digitalis,  opium, 
aliaque  ;  sed,  ut  mihi  apparet,  nullo  commodo,  ni¬ 
si  sanguinis  detractio,  aliave  ex  dictis  remediis, 
praegressa  fuerint. 

Arteriae  asperae  incisio  quo  aeri  via  pateat, 
Bronchotomia  dicta,  ultimum  medicorum  confu¬ 
gium  est,  iis  exemplis  quae  suffocationem  minitan¬ 
tur  :  sed  medicinam  facientes  non  multum  boni 
inde  sperare  videntur,  nec  saepe  adhibent. 

Per  totum  morbum  victus  et  regimen  antiphlo- 
gisticum  rigidissime  adhibendum ;  viribus  tan¬ 
tum  avenae  decocto,  sago ,  similibusque  amylaceis, 
interea  suffultis.  Ne  convalescens  puer  frigori 
iterum  patefactus  sit,  summa  diligentia  cavendum ; 
recidiva  enim  hujus  morbi  sine  summo  periculo 
nunquam  fugari  potuit. 


FINIS. 


